**VILNIAUS LIEPKALNIO MOKYKLOS**

**2019**–**2020 IR 2020**–**2021 MOKSLO METŲ**

**PRADINIO UGDYMO PROGRAMOS UGDYMO PLANAS**

**TURINYS**

**I skyrius. Bendrosios nuostatos /** 3

**II skyrius. Mokyklos pradinio ugdymo plano rengimas /** 3

**III. skyrius. Pradinio ugdymo programos įgyvendinimas /** 4

I skirsnis. Pradinio ugdymo proceso trukmė / 4

II skirsnis. Mokyklos ugdymo turinio formavimas ir įgyvendinimas /5

III skirsnis. Ugdymo organizavimas jungtinėse klasėse / 8

IV skirsnis. Mokinių ugdymo namie organizavimas / 8

Vskirsnis. Asmenų, baigusių užsienio valstybės ar tarptautinės organizacijos pradinio ugdymo programos dalį ar pradinio ugdymo programą ugdymo organizavimas / 9

VI skirsnis. Bendrosios programos ugdymo dalykų, integruojamų programų

įgyvendinimas / 10

**IV skyrius. Mokinių, turinčių specialiųjų ugdymosi poreikių (išskyrus atsirandančius dėl**

**išskirtinių gabumų), ugdymo organizavimas** / 12

I skirsnis. Bendrosios nuostatos / 12

II skirsnis. Individualaus ugdymo plano rengimas / 12

III skirsnis. Mokinių, turinčiųjų specialiliųjų ugdymosi poreikių, mokymas namie

/ 13

PATVIRTINTA

Vilniaus Liepkalnio mokyklos

direktoriaus 2019 m.rugsėjo mėn. 3 d.

įsakymu Nr.V-114

**2019–2020 IR 2020–2021 MOKSLO METŲ PRADINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. Vilniaus Liepkalnio mokyklos 2019–2020 ir 2020–2021 mokslo metų pradinio ugdymo programų ugdymo planas (toliau – Ugdymo planas) reglamentuoja pradinio ugdymo programų, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, (toliau – Pradinio ugdymo programa), ir su jomis susijusių neformaliojo (vaikų) švietimo programų įgyvendinimą lenkų ir rusų mokomosiomis kalbomis mokykloje.

2. Ugdymo plano paskirtis – apibrėžti Pradinio ugdymo programos įgyvendinimo nuostatas, kuriomis vadovaudamasi mokykla savarankiškai ir tikslingai, atsižvelgdama į mokyklos bendruomenės poreikius, planuoja ir organizuoja pradinį ugdymą.

3. Ugdymo plano tikslai:

3.1. apibrėžti ugdymo programų vykdymo reikalavimus;

3.2.formuoti ugdymo turinį ir organizuoti procesą taip, kad kiekvienas mokinys pasiektų

asmeninėspažangos ir geresnių ugdymosi rezultatų, įgytų mokymuisi visą gyvenimą būtinų bendrųjų, dalykinių kompetencijų.

4. Ugdymo plano uždaviniai:

4.1. sudaryti galimybes kiekvienam besimokančiajam įgyti kompetencijų - žinių, gebėjimų ir

nuostatų;

4.2. individualizuoti, diferencijuoti ir integruoti ugdymo turinį;

4.3. kurti ir tobulinti mokymo ir mokymosi modelius, kurie užtikrintų kokybišką išsilavinimą

palankioje ir saugioje mokymosi aplinkoje;

4.4. tikslingai planuoti ir organizuoti ugdymą, optimizuojant mokymosi krūvius;

4.5. nustatyti pamokų skaičių, skirtą dalykų programoms įgyvendinti, mokantis pagal dalykų

programas.

**II SKYRIUS**

**MOKYKLOS PRADINIO UGDYMO PLANO RENGIMAS**

5. Mokyklos 2019–2020 ir 2020–2021 mokslo metų pradinio ugdymo planas (toliau Mokyklos ugdymo planas) rengiamas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsak. Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsak. Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsak. Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.

6. Mokykla, rengdama Mokyklos ugdymo planą, rėmėsi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo informacija, mokyklos įsivertinimo ir išorės vertinimo duomenimis.

7. Mokyklos ugdymo planą rengė direktoriaus 2019 m. gegužės 9 d. įsak. Nr. V-83 sudaryta darbo grupė.

8. Mokyklos ugdymo planą mokyklos direktorius (-ė) tvirtina iki mokslo metų pradžios, projektą suderinęs (-usi) su mokyklos taryba, savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu asmeniu (savivaldybės mokyklos – biudžetinės įstaigos), dalyvių susirinkimu (savininku) (kitose mokyklose).

9. Vilniaus Liepkalnio mokyklos ugdymo planas rengiamas dvejiems mokslo metams ir viešai skelbiamas mokyklos interneto svetainėje www.liepkalnio.vilnius.lm.lt. Nenumatytais atvejais mokykla gali koreguoti mokyklos ugdymo planą.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

10 . 2019–2020 mokslo metų ir ugdymo proceso pradžia 2019 m. rugsėjo 2 d., ugdymo proceso pabaiga 2020 m. birželio 9 d. Ugdymo proceso trukmė – 175 ugdymo dienos.

11. 2020–2021 mokslo metų ir ugdymo proceso pradžia 2020 m. rugsėjo 1 d., ugdymo proceso pabaiga 2021 m. birželio 8 d. Ugdymo proceso trukmė – 175 ugdymo dienos. Ugdymo procesas, įgyvendinant pradinio ugdymo programas, yra skirstomas pusmečiais.

11.1. 2019–2020 mokslo metais:

|  |  |  |
| --- | --- | --- |
| **Klasės** | **I pusmetis** | **II pusmetis** |
| 1–4 klasės mokiniams | nuo rugsėjo 2 d. iki sausio 31 d. | nuo vasario 3 d. iki birželio 09 d. |

11.2. 2020–2021 mokslo metais:

|  |  |  |
| --- | --- | --- |
| **Klasės** | **I pusmetis** | **II pusmetis** |
| 1–4klasės mokiniams | nuo rugsėjo 1 d. iki sausio 29 d. | nuo vasario 1 d. iki birželio 08 d. |

12. Ugdymo procese mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė – 19 ugdymo dienų. Į atostogų trukmę neįskaičiuojamos švenčių dienos.

12.1. 2019-2020 mokslo metais:

|  |  |
| --- | --- |
| Rudens atostogos | 2019 m. spalio 28 d. – spalio 31 d. |
| Žiemos (Kalėdų) atostogos | 2019 m. gruodžio 23 d. – 2020 m. sausio 3 d. |
| Žiemos atostogos | 2020 m. vasario 17 d. – vasario 21 d. |
| Pavasario (Velykų) atostogos | 2020 m. balandžio 14 d. – balandžio 17 d. |
| Vasaros atostogos | 2020 m. birželio 10 d. – rugpjūčio 31 d. |

12.2. 2020–2021 mokslo metais:

|  |  |
| --- | --- |
| Rudens atostogos | 2020 m. spalio 26 d. – spalio 30 d. |
| Žiemos (Kalėdų) atostogos | 2020 m. gruodžio 23 d. – 2021 m. sausio 5 d. |
| Žiemos atostogos | 2021 m. vasario 15 d. – vasario 19 d. |
| Pavasario (Velykų) atostogos | 2021 m. balandžio 6 d. – balandžio 9 d. |
| Vasaros atostogos | 2021 m. birželio 9 d. – rugpjūčio 31 d. |

13. Mokykla žiemos (Kalėdų), pavasario (Velykų) atostogų laiką gali keisti. Apie priimtus sprendimus mokyklos vadovas informuoja savivaldybės mokyklos (viešosios įstaigos) savininką ar jo įgaliotą asmenį.

14. Oro temperatūrai esant 20 laipsnių šalčio ar žemesnei mokiniai į mokyklą gali nevykti. Šios dienos įskaičiuojamos į ugdymo dienų skaičių. Ugdymo procesas atvykusiems į mokyklą mokiniams vykdomas. Šiltuoju metų laikotarpiu, temperatūrai mokymosi patalpose viršijus Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), reikalavimus, ugdymo procesas gali būti koreguojamas ir organizuojamas kitose erdvėse.

15. Mokyklos direktorius, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo. Sprendimus dėl ugdymo proceso koregavimo, įskaičiavimo / neįskaičiavimo į ugdymo dienų skaičių derina su mokyklos taryba, savivaldybės mokyklos (biudžetinės įstaigos) savivaldybės vykdomąja institucija ar jos įgaliotu asmeniu.

**ANTRASIS SKIRSNIS**

**MOKYKLOS UGDYMO TURINIO FORMAVIMAS IR ĮGYVENDINIMAS**

16. Bendroji programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.

17. Mokykloje ugdymo procesas vykdomas tautinės mažumos kalba. Bendroji programa vykdoma dvikalbio ugdymo būdu, vadovaujantis Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsak. Nr. V-1856 „Dėl Ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo”.

18. Bendrosios programos ugdymo dalykams skiriamos valandos per savaitę:

|  |  |  |  |
| --- | --- | --- | --- |
| Dalykai | Dalyko savaitinių ugdymo valandų skaičius | | |
| 1–2 klasės | 3–4 klasės | Iš viso skiriama pamokų Pradinio ugdymo programai |
|
|
| Dorinis ugdymas (tikyba arba etika) | 70 (1;1) | 70 (1;1) | 140 (4) |
| Gimtoji kalba (lenkų, rusų,) | 490 (7;7) | 490 (7;7) | 980 (28) |
|
| Lietuvių (valstybinė) kalba | 315 (5;4) | 350 (5;5) | 665 (19) |
| Užsienio kalba (anglų) | 70 (0;2) | 140 (2;2) | 210 (0;6) |
| Matematika | 315 (4;5) | 315 (4;5) | 630 (18) |
| Pasaulio pažinimas | 140 (2;2) | 140 (2;2) | 280 (8) |
| Dailė ir technologijos | 140 (2;2) | 105 (2;1) | 245 (7) |
| Muzika | 140 (2;2) | 140 (2;2) | 280 (8) |
| Fizinis ugdymas | 210 (3;3) | 210 (3;3) | 420 (12) |
| Privalomų ugdymo valandų skaičius | 1 kl. –26 | 3 kl. – 28 | 110 |
| mokiniui | 2 kl. – 28 | 4 kl. – 28 |
|  |  |  |
| Neformalusis švietimas | 140 (2;2) | 140 (2;2) | 280 (8) |
| Valandos, skiriamos mokinių ugdymo(si)  poreikiams tenkinti | 70 (2) | 35 (1) | 105 (3) |
|

Pastaba:

\*1 papildoma valanda iš valandų, skiriamų mokinių ugdymosi poreikiams tenkinti.

19.Ugdymo procesas organizuojamas pamoka ir kitomis mokymo (-si) organizavimo

formomis:

19.1.pamokų laikas: 1 klasėje – 35 min., 2-4 klasėse – 45 min;

19.2. ugdomoji veikla (derinant formaliojo ir neformaliojo vaikų švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek mokykla gali skirti laiko neformaliojo vaikų švietimo programoms įgyvendinti. Į šį laiką neįskaičiuojamas pailgintos dienos grupės ar visos dienos mokyklos veiklai organizuoti skirtas laikas;

19.3. Klasės gali būti dalijamos į grupes:

19.3.1. doriniam ugdymui, jei tos pačios klasės mokinių tėvai (globėjai) mokiniams yra parinkę tikybą ir etiką;

19.3.2. lietuvių kalbai mokyti mokykloje, kurioje įteisintas mokymas tautinės mažumos kalba (kalbos), jungtinėje klasėje, kai jungiamos 2 klasės, klasėje esant ne mažiau kaip 12, kai jungiamos 3 klasės – ne mažiau kaip 10 mokinių, jei jungiamos 4 klasės – ne mažiau kaip 8 mokiniai, jei mokykla turi pakankamai mokymo lėšų;

19.4. ugdymą organizuojant tiek pamoka, tiek kitomis mokymo organizavimo formomis gali būti realizuojamas ir dalykų programų, ir integruoto ugdymo turinio įgyvendinimas;

19.5. neformalusis vaikų švietimas mokykloje įgyvendinamas vadovaujantis Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005 m. gruodžio 30 d. įsak. Nr. ISAK-2695 (Lietuvos Respublikos švietimo ir mokslo ministro 2012 m. kovo 29 d. įsak. Nr.V-554 redakcija) ir Vilniaus Liepkalnio pagrindinės mokyklos neformaliojo ugdymo organizavimo tvarkos aprašu, patvirtintu Vilniaus Liepkalnio pagrindinės mokyklos direktoriaus 2015 m. rugsėjo 16 d. įsak. Nr.V-94A;

19.5.1. neformaliojo vaikų švietimo valandos skiriamos atsižvelgiant į mokinių neformaliojo švietimo poreikius, numatomus ugdymo prioritetus, mokyklos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams ir talentams. Į neformaliojo vaikų švietimo veiklą įtraukiami mokiniai, gyvenantys nepalankiose socialinėse, ekonominėse, kultūrinėse sąlygose, turintys specialiųjų ugdymosi poreikių, atvykę ar grįžę iš užsienio valstybių.

19.6. ugdymo procesas gali būti organizuojamas ne tik mokykloje, bet ir už jos ribų (muziejuose, parkuose, artimiausioje gamtinėje aplinkoje ir pan.).

20. Ugdymo valandų skaičių klasėse per savaitę sudaro: privalomų ugdymo valandų skaičius visiems klasės mokiniams, valandos, skiriamos mokinių ugdymo (-si) poreikiams tenkinti, ugdymo valandos, skiriamos neformaliojo švetimo programoms įgyvendinti, dalyko, kuriam mokyti klasė dalijama į grupes, ugdymo valandos.

21. Pažintinei, kultūrinei, meninei, kūrybinei veiklai (toliau – pažintinė kultūrinė veikla) per mokslo metus skiriama iki 10 % dalykui skirtų pamokų. Pažintinė kultūrinė veikla organizuojama ne tik mokykloje, bet ir kitose aplinkose: muziejuose, atviros prieigos centruose, virtualiosiose mokymosi aplinkose:

21.1. 15 ugdymo proceso dienų per 2019–2020 mokslo metus skiriama kitai veiklai:

|  |  |  |  |
| --- | --- | --- | --- |
| **Nr.** | **Veikla** | **Mėnuo** | **Atsakingas** |
| 1. | Mokslų ir žinių diena “Rugsėjo aidas” | Rugsėjis | Mokyklos administracija, klasių vadovai |
| 2. | Mokytojų diena | Spalis | Pradinių klasių vadovai, būrelių vadovai |
| 3. | Sveikatingumo ir sporto diena | Spalis | Fizinio ugdymo mokytojas, pradinių klasių vadovai |
| 4. | Pažintinė diena – (ekskursijos, išvykos) | Spalis - lapkritis | Pradinių klasių vadovai |
| 5. | Adventinis rytmetis“ Kalėdų belaukiant” | Gruodis | Pradinių klasių vadovai, būrelių vadovai |
| 6. | Meninė diena “Žodžiai mūsų seneliams” | Sausis | Pradinių klasių vadovai, būrelių vadovai |
| 7. | Kovo 11- osios, Lietuvos valstybės atkūrimo dienos paminėjimas | Kovas | Lietuvių kalbos ir pradinių klasių vadovai |
| 8. | Gailestingumo mozaika | Kovas | Tikybos mokytoja, pradinių klasių vadovai |
| 9. | Ekologinis projektas | Kovas- balandis | Pradinių klasių vadovai, būrelių vadovai |
| 10. | Pažintinė diena – (ekskursijos, išvykos) | Balandis-gegužė | Pradinių klasių vadovai |
| 11. | Kultūrinė diena (muziejai, teatrai, parodos) | Balandis | Pradinių klasių vadovai |
| 12. | Šeimos diena | Gegužė | Administracija, soc. pedagogas, pradinių klasių vadovai |
| 13. | Atradimų diena – (ekskursijos, išvykos) | Gegužė | Pradinių klasių vadovai |
| 14. | Tarptautinė Vaiko diena | Birželis | Pradinių klasių vadovai, būrelių vadovai |
| 15. | Paskutinio skambučio šventė | Birželis | Mokyklos administracija |

21.2. 15 ugdymo proceso dienų per 2020–2021 mokslo metus skiriama kitai veiklai:

|  |  |  |  |
| --- | --- | --- | --- |
| **Nr.** | **Veikla** | **Mėnuo** | **Atsakingas** |
| 1**.** | Mokslo ir žinių diena | Rugsėjis | Mokyklos administracija |
| 2. | Tau, mokytojau! | Spalis | Pradinių klasių vadovai, būrelių vadovai |
| 3. | Pažintinė diena – (ekskursijos, išvykos) | Spalis | Pradinių klasių vadovai, būrelių vadovai |
| 4. | Sveikatingumo ir sporto diena | Spalis | Fizinio ugdymo mokytojas, pradinių klasių vadovai |
| 5. | Saugaus eismo diena | Lapkritis | Socialinė pedagogė |
| 6. | Adventinis rytmetis | Gruodis | Pradinių klasių vadovai, būrelių vadovai |
| 7. | Kultūrinė veikla | Sausis | Pradinių klasių vadovai |
| 8. | Gailestingumo diena | Kovas | Tikybos mokytoja, pradinių klasių vadovai |
| 9. | Saugokime gamtą | Kovas-balandis | Pradinių klasių vadovai, būrelių vadovai |
| 10. | Gerų darbų diena | Balandis | Pradinių klasių vadovai |
| 11. | Menų diena | Balandis | Pradinių klasių vadovai, būrelių vadovai |
| 12. | Kultūrinė diena | Birželis | Pradinių klasių vadovai |
| 13. | Sporto diena | Birželis | Fizinio ugdymo mokytojas, pradinių klasių vadovai |
| 14. | Atradimų diena- (ekskursijos, išvykos) | Gegužė–birželis | Pradinių klasių vadovai |
| 15. | Paskutinio skambučio šventė | Birželis | Mokyklos administracija |

**TREČIASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

22. Gali būti jungiamos dvi arba trys klasės. Jungiamos pirma su antra klase, trečia su ketvirta klase. Pasikeičius mokinių skaičiui, jungimas gali būti vykdomas kitaip.

23. Atsižvelgiant į Bendrojo ugdymo plano 27 punkte numatytą minimalų pamokų skaičių, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, jungtiniam pradinių klasių komplektui gali būti skiriama 31–34 ugdymo valandos per savaitę, Kiekvienam jungtinės klasės komplektui skiriamos 2 neformaliojo švietimo valandos.

**KETVIRTASIS SKIRSNIS**

**MOKINIŲ UGDYMO NAMIE ORGANIZAVIMAS**

24. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsak. Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

24.1. Mokiniai namie mokomi savarankišku mokymo proceso organizavimo būdu. Mokiniui, kuris mokomas namuose, parengiamas individualaus ugdymo planas, vadovaujantis Vilniaus Liepkalnio mokyklos mokinio individualaus ugdymo plano sudarymo tvarkos aprašu, patvrtintu 2017 m. rugsėjo 21 d. direktoriuas įsakymu Nr. V-110.

24.2. Namie savarankišku mokymo proceso organizavimo būdu (pavienio mokymosi forma) mokomam mokiniui 1–3 klasėse skiriama 315 metinių (9 savaitinės) pamokų Bendrosios programos ugdymo dalykams įgyvendinti; 4 klasėse – 385 metinės (11 savaitinių) pamokų. Mokyklos, kurios nuostatuose (įstatuose) įteisintas mokymas tautinės mažumos kalba, mokiniui kiekvienoje klasėje skiriama 70 papildomų pamokų per metus (2 pamokos per savaitę).

24.3. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti menų, dailės, muzikos, technologijų ir kūno kultūros. Dalis pamokų, gydytojo leidimu lankomų mokykloje, įrašoma į mokinio individualų ugdymo planą.

**PENKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

25. Mokykla atvykusį asmenį, baigusį užsienio valstybės, tarptautinės organizacijos Pradinio ugdymo programos dalį (toliau – tarptautinė pradinio ugdymo programa) ar priešmokyklinio ugdymo programos dalį, susipažinusi su atvykusiojo asmens lūkesčiais ir norais dėl mokymosi kartu su bendraamžiais, vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsak. Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, priima mokytis pagal pradinio ugdymo programą. Jei mokykla nustato, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos, socialinių, kultūrinių kompetencijų ar kt.) ir kaip ta pagalba bus teikiama. Mokinio individualus ugdymo planas sudaromas vadovaujantis Vilniaus Liepkalnio mokyklos „Mokinio individualaus ugdymo plano tvarkos aprašu“, *Priedu Nr. 3* patvirtintu 2017 m. rugsėjo 21 d. direktoriaus įsakymu Nr. V-110 ir aptariamas su mokinio tėvais (globėjais). Planas rengiamas sutartiniam laikotarpiui.

26. Mokykla, priimdama mokinį, baigusį tarptautinę bendrojo ugdymo programą ar jos dalį, pripažįsta mokinio mokymosi rezultatus ir juos įskaito (vadovaudamasi pateiktais dokumentais). Tuo atveju, kai asmuo yra baigęs tarptautinę bendrojo ugdymo programą (pradinio ugdymo), tačiau neturi dokumento, įteisinančio mokymosi pasiekimus, numatytus Pradinio ugdymo bendrosiose programose, direktoriaus įsakymu sudaroma komisija (mokytojų grupė), vadovaujama direktoriaus pavaduotojo ugdymui, kuri parengia atvykusio mokinio, baigusio tarptautinės bendrojo ugdymo programos dalį ar visą programą, integracijos į mokyklos bendruomenę planą:

26.1.analizuoja mokinio pateiktus išsilavinimo dokumentus, aptaria su mokinio tėvais (globėjais, rūpintojais) vaiko pasiekimus ir jų atitikimą mokyklos ugdymo programai;

26.2. numato kartu su tėvais (globėjais, rūpintojais), kokia pagalba būtina sėkmingai mokinio adaptacijai;

26.3. numato adaptacinio laikotarpio orientacinę trukmę (nuo 1 mėn. iki pusės metų);

26.4. mokytojų organizuojamas konsultacijas, individualias veiklas ugdymo programų skirtumams likviduoti pagal mokinio individualų ugdymo planą;

26.5. numato individualios pažangos per adaptacinį laikotarpį stebėjimą ir stebėjimo aptarimo terminus;

26.6. siūlo neformaliojo vaikų švietimo veiklas, kurios padėtų mokiniui greičiau integruotis;

26.7. kai mokinys nemoka ar menkai moka lietuvių kalbą, organizuoja lietuvių kalbos mokymąsi intensyviu būdu (individualus mokymas, grupėse ar kitomis formomis), kartu užtikrina, kad dalį laiko jis mokytųsi kartu su bendraamžiais. Intensyviai lietuvių kalbos mokoma(si) iki vienerių metų (išimtiniais atvejais ir ilgiau), o pagalbos teikimas numatomas keleriems (2–4) metams.

**ŠESTASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

27. Ugdymo sritis, dalykai:

27.1. Dorinis ugdymas:

27.1.1. tėvai (globėjai) parenka mokiniui vieną iš dorinio ugdymo dalykų: etiką arba tikybą;

27.1.2. pagal tėvų (globėjų) prašymą mokinys dorinio ugdymo dalyką gali keisti kiekvienais

mokslo metais;

27.1.3. nesusidarius mokinių grupei etikai arba tikybai mokytis, sudaroma laikinoji grupė iš kelių klasių mokinių;

27.2. Kalbinis ugdymas:

27.2.1. lietuvių kalbos ugdymas mokykloje, kurios nuostatuose įteisintas mokymas tautinės mažumos kalba:

27.2.1.1. lietuvių kalbos dalykas yra pradinio ugdymo programos sudedamoji dalis ir jo mokoma:

27.2.1.1.1. pagal Lietuvos Respublikos švietimo ir mokslo ministro patvirtintą lietuvių kalbos ugdymo programą;

27.2.1.1.2. skiriant Bendrojo ugdymo plano 27 punkte nurodytas ugdymo valandas;

27.2.1.2. lietuvių kalbos pradinio ugdymo programoje mokoma (-si) integruotai:

27.2.1.2.1. visų dalykų mokymas vykdomas tautinės mažumos kalba, išskyrus lietuvių kalbos programą. Naudojamasi pratybų sąsiuviniais, atlasais lietuvių kalba, susipažįstama su terminologija.

27.2.1.2.2. siekiant dvikalbio ugdymo nuoseklumo, rekomenduojama Bendrosios programos pasaulio pažinimo temas, susijusias su Lietuvos istorija, geografija, kultūra, mokyti lietuvių kalba;

27.2.2. gimtųjų kalbų (lenkų, rusų) mokymas (-is):

27.2.2.1. mokykloje, kurios nuostatuose (įstatuose) įteisintas tautinės mažumos kalbos mokymas, gimtosios kalbos mokoma pagal Lietuvos Respublikos švietimo ir mokslo ministro patvirtintą gimtosios kalbos programą;

27.2 3. pirmosios užsienio kalbos mokymas:

27.2.3.1. pirmosios užsienio kalbos mokoma (-si) antraisiais–ketvirtaisiais pradinio ugdymo programos metais;

27.2.3.2. užsienio kalbai mokyti visose 2–4 klasėse skiriama 2 ugdymo valandos per savaitę. Pirmoje klasėje 1 papildomą valandą skiriama iš valandų, skiriamų mokinių ugdymosi poreikiams tenkinti arba iš neformalaus švietimo.

27.3. Socialinis ir gamtamokslinis ugdymas:

27.3.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Rekomenduojamos ugdymo veiklos, sudarančios sąlygas ugdytis praktinius gamtamokslinius gebėjimus, todėl dalį (1/4) dalykui skiriamo laiko ugdymas turėtų vykti tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;

27.3.2. socialiniams gebėjimams ugdytis rekomenduojama dalį (1/4) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

27.4. Matematinis ugdymas:

27.4.1. organizuodama matematinį ugdymą, mokykla vadovaujasi ne tik Bendrosios programos matematikos dalyko programa, bet ir nacionalinių bei tarptautinių mokinių pasiekimų tyrimų rekomendacijomis, pagal galimybes naudoja informacines komunikacines technologijas, skaitmenines mokomąsias priemones.

27.5. Fizinis ugdymas:

27.5.1. 1–4 klasėse fiziniam ugdymui skiriamos 3 ugdymo valandos per savaitę, visiems mokiniams sudarytos sąlygos lankyti jų pomėgius atitinkančias pratybas, yra šokių ir sporto būreliai;

27.5.2. specialiosios medicininės fizinio pajėgumo grupės gali būti organizuojamos taip:

27.5.2.1. iš įvairių klasių sudaromos mokinių grupės;

27.5.2.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

27.5.2.3. tėvų (globėjų) pageidavimu mokiniai gali lankyti sveikatos grupes ne mokykloje;

27.5.2.4. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuojamos judriosios pertraukos ar fiziniam aktyvinimui skirtos veiklos.

27.6. Meninis ugdymas (dailė ir technologijos, muzika):

27.6.1. technologiniam ugdymui rekomenduojama skirti ne mažiau kaip 1/3 dailės ir technologijų dalykui skiriamo laiko, nurodyto Bendrojo ugdymo plano 27 punkte.

28. Integruojamųjų, prevencinių ir kitų ugdymo programų įgyvendinimas:

28.1. Į Bendrosios programos ugdymo dalykų programų turinį integruojama:

28.1.1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsak. Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

28.1.2. žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa (SLURŠ);

28.1.3. alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsak. Nr. ISAK-494, ir kitos mokyklos pasirinktos prevencinės programos;

28.1.4. etninės kultūros ugdymas;

28.1.5. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemon

28.1.6. ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“.

28.2. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamas Sveikatos ir lytiškumo ugdymo bei rengimo šeimai bendrosios, Žmogaus saugos bendrosios, etninės kultūros ugdymo, mokyklos pasirinktų prevencinių ir kitų programų, informacinių komunikacinių technologijų ugdymo turinys.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS**

**ATSIRANDANČIUS DĖL IŠSKIRTINIŲ GABUMŲ),**

**UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

29. Organizuojant ugdymo procesą, atsižvelgiama į mokinių specialiuosius ugdymosi poreikius, jų lygį, mokinių tėvų (globėjų) pageidavimus, Vilniaus m. PPT ir mokyklos VGK rekomendacijas, vadovaujamasi Mokinių, turinčių specialiujų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsak. Nr. V-1795„Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Vilniaus Liepkalnio pagrindinės mokyklos mokinių, turinčių specialiujų poreikių, ugdymo organizavimo tvarkos aprašu, patvirtintu Vilniaus Liepkalnio pagrindinės mokyklos direktoriaus 2015 m. gruodžio 3 d. įsak. Nr. V-173 ir Bendrojo ugdymo plano nuostatomis.

30. Švietimo pagalba (psichologinė, specialioji pedagoginė, socialinė pedagoginė ir specialioji), teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsak. Nr. V-1215 „Dėl Psichologinės pagalbos teikimo tvarkos aprašo patvirtinimo “, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsak. Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo “, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsak. Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo “, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsak. Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo “, Vilniaus Liepkalnio pagrindinės mokyklos švietimo pagalbos mokiniui teikimo tvarkos aprašu, patvirtintu Vilniaus Liepkalnio pagrindinės mokyklos direktoriaus 2015 m. gruodžio 3 d. įsak. Nr. V-174.

31. Specialioji pedagoginė pagalba organizuojama mokiniams pedagoginėje psichologinėje ar švietimo pagalbos tarnyboje.

32. Organizuodama mokinių, turinčių specialiųjų ugdymosi poreikių, ugdymą, mokykla atsižvelgia į:

32.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

32.2. mokymosi formą ir mokymo proceso organizavimo būdą;

32.3. mokyklos ir tėvų (globėjų) įsipareigojimus, įteisintus mokymo sutartyje.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

33. Mokiniui, turinčiam specialiųjų ugdymosi poreikių, individualus ugdymo planas rengiamas, vadovaujantis Vilniaus Liepkalnio mokyklos „Mokinio individualaus ugdymo plano tvarkos aprašu“, *Priedu Nr. 1*patvirtintu 2017 m. rugsėjo 21 d. direktoriaus įsakymu Nr. V-110 ir aptariamas su mokinio tėvais (globėjais).

34. Mokykla, rengdama individualų ugdymo planą:

34.1. pritaiko Bendrąjį ugdymo planą iki 20 procentų koreguodama dalykų programoms įgyvendinti skiriamų pamokų skaičių, nurodytą Bendrojo ugdymo plano 27 punkte;

34.2. gali mažinti minimalų privalomą pamokų skaičių iki 9 procentų Bendrojo ugdymo planų 27 punkte nurodytų pamokų skaičių per metus, didindama neformaliojo vaikų švietimo valandų skaičių, besimokantiems pagal Pradinio ugdymo individualizuotą programą;

34.3. turi užtikrinti specialiųjų ugdymosi poreikių turinčių mokinių ugdymosi tęstinumą ir nuoseklumą.

35. Mokinys, turintis mokymosi sunkumų dėl intelekto, klausos, kalbėjimo ir kalbos, įvairiapusių, didelių bei labai didelių raidos sutrikimų, turintis kochlearinius implantus, Bendrojo ugdymo plano 27 punkte išvardintus mokomuosius dalykus gali mokytis vėliau, keisti juos kitais dalykais ar būti atleidžiamas, atsižvelgiant į mokyklos vaiko gerovės komisijos siūlymus bei tėvų (globėjų) sutikimą.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**MOKYMAS NAMIE**

36. Mokiniui, turinčiam specialiųjų ugdymosi poreikių, mokykla pagal vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas, vadovaudamasi Bendrojo ugdymo plano 37 punktu, sudariusi individualų ugdymo planą mokymosi namie laikotarpiui, organizuoja mokymą namie savarankišku mokymo proceso organizavimo būdu. Individualus ugdymo planas rengiamas, vadovaujantis Vilniaus Liepkalnio mokyklos „Mokinio individualaus ugdymo plano tvarkos aprašu“, *Priedu Nr.2* patvirtintu 2017 m. rugsėjo 21 d. direktoriaus įsakymu Nr. V-110 ir aptariamas su mokinio tėvais (globėjais).

36.1. 1–2 ugdymo valandas galima skirti specialiosioms pamokoms ar specialiajai pedagoginei pagalbai teikti;

36.2. 1–2 ugdymo valandas rekomenduojama skirti lietuvių kalbai mokyti mokyklose, kuriose mokoma tautinės mažumos kalba.

‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾‾

PRITARTA

Vilniaus Liepkalnio mokyklos tarybos

2019 m. rugpjūčio 27 d. nutarimu

protokolas Nr. 1